(मातृ भू वन्दन गीत)
(मातृ भू वन्दन गीत)
फहराय हमेशा मुक्त व्योम मे,
विजयी - विश्व - तिरंगा ।
 रहय विश्व मे सभसँ आगाँ,हमर देश केर झण्डा । ।
 मातृभूमि निज मिथिला अछि,
पुण्यभूमि, रणभूमि, तपो - भू,
धरती स्वर्ग समान जे । ।
 युग - युग सँ अछि ठाढ़ जतऽ,
गर्वोन्नत दिव्य हिमालय ।
 गूँजय वेद - पुराण जतऽ,
अछि सदाचार केर आलय ।
 बहय जतऽ गोदावरी, गंगा,
कोशी, कमला आ कृष्णा ।
 विभिन्न धर्म, भाषा भाषी जतऽ,
रहय निडर भऽ, क्लेश विना ।
 शत कोटि करय छी नमण आइ हम,
धरती कनक समान जे ।
 पुण्यभूमि, रणभूमि, तपोभू,
धरती स्वर्ग समान जे । ।
 भारत केर सन्तान छी हम,
आ भारत माँ केर प्रहरी ।
 धर्म हमर अछि देशक रक्षा,
देत कुदृष्टि जे एहि धरती पर,
करब तकर सन्धान ।
 मारि भगायब हर एक केँ,
जे होयत खल शैतान ।
 इएह धरती थिक मण्डन गौतम,
पुण्यभूमि, रणभूमि, तपो - भू,
धरती स्वर्ग समान जे । ।
 फहराय हमेशा मुक्त व्योम मे,
विजयी - विश्व - तिरंगा ।
 रहय विश्व मे सभसँ आगाँ,
हमर देश केर झण्डा ।
 अछि धीर - वीर सन्तान ।
 मातृभूमि केर रक्षा लेऽ जे,
करय निछाउर प्राण ।
 नञि बिसरि सकब गान्धी - सुभाष,
आ अगनित कत' बलिदान केँ ।
 पुण्यभूमि, रणभूमि, तपो - भू,
धरती स्वर्ग समान जे । ।
 * मैथिली काव्य रूप मे बहुधा "केर" आ "केँ" केर उच्चारण द्विमात्रिक "के" सन होइत अछि । यद्यपि गद्य मैथिली मे एहि प्रकारेँ लिखब गलत अछि पर पद्य मैथिली मे पद्यक लय - ताल केर अनुसारेँ आवश्यकता पड़ला पर लिखल जा सकैत अछि ।
 ** पद्य मैथिलीक एकटा आओर विशेषता । पद्य मैथिली मे पद्यक लय - ताल केर अनुसारेँ आवश्यकता पड़ला पर मूल "ह्रस्व उच्चारण" केँ "दिर्घ" आ "दिर्घ उच्चारण" केँ "ह्रस्व" रूप मे उच्चारित कयल जा सकैत अछि ।
 "विदेह" मैथिली पाक्षिक इ - पत्रिका, अंक ९९, वर्ष ५, मास ५० मे प्रकाशनार्थ प्रेषित । 